Djineze

Li Djneze u el Djineze (do grek: Γένεσις, li cmince, l' oridjene; ratournaedje di l' ebreu בראשׁית, bereshit) est li prumî live del Tora eyet del pårteye del Bibe ki les crustins lomèt l' Vî Testamint.

 Mwaissès dnêyes 
Ele raconte l' istwere do peupe ebreu dispoy l' askepiaedje do monde disk' a l' arivêye des Ebreus e l' Edjipe.

C' est onk des cénk lives do Pentateuke.

Les paskeyes racontêyes dins li Djneze sont lådjmint rprinjhes divins l' Alcoran.

 Li Djneze e walon 
Il a stî ratourné sincieuzmint e walon pa Lorint Hendschel dins les anêyes 1990. Li ratourneu s' a rashiou so sacwants tradujhaedjes, inte di zels e creyole, po trover des tourneures moens complikêyes ki dins les lingaedjes di grand spårdaedje.

Gn a yeu eto des bokets comintés di diferinnès manires. A môde di paskeyes ki s' pasrént e payis walon, pa Émile-Joseph Piret (1960). A môde di baltreye pa André Mottet (2017).

 Contnou 
El live kimince avou l' fijhaedje del Daegne på Bon Diè, li fijhaedje do prumî ome, Adan, e djårdén d' Eden, eyet li dischovraedje på Bon Diè ki l' ome èn pout nén esse binåjhe tot seu. Do côp, el bon Diè fwait l' prumire feme, Eve, por lu, foû d' èn oxhea saetchî do coir d' Adan. 

Pu i sont ambedeus tapés a l' ouxh do djårdén d' Eden pask' il on magnî l' peme, li frut disfindou del kinoxhance.

Pus lon i rasconte l' istwere des prumîs valets da Adan ey Eve: Cayin ey Abel, et cmint k' i vont peupler l' Daegne.

Eyet les grossès aiwes evoyeyes sol Daegne po pûni les djins et disfacer l' petchî et cmint ki Noyé schape ene cope di tchaekene des biesses ki vikèt, avou eto si feme et ses troes valets: Sem, Xham et Djafet.

Après cwè, c' est l' istweres des påtriyåtches et des måtriyåtches : Abraham et Sara, Izayak et Rebeca eyet Djåcob, Rachel et Leya.


 «Å Cmince» (ratournaedje e walon pa Lorint Hendschel)

Categoreye:Bibe
Categoreye:Vî Testamint
Categoreye:Djudayisse
Categoreye:Rilidjons